《西湖图》
宋代·真山民

两袖春风一杖藜，等閒踏破柳桥西。
云开远嶂碧千叠，雨过落花红半溪。
青旆有情邀我醉，黄莺无恨为谁啼。
东城正在桃林外，多少游人逐马蹄。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。